Հետաքրքիր ենք համարում նշել, որ Երեւանի ռեջեփյան թուրքական մզկիթը եւ պարսից թագաժառանգ Աբաս Միրզայի անունը կրող մզկիթները Գյոյ ջամի մզկիթի հետ միասին պահպանվել էին մինչեւ մեր ժամանակները: Սակայն 20 -րդ դարի 30-ական թթ Հայկական ԽՍՀ բոլշեւիկ իշխանություններն ինչպես գիտենք ենթարկվելով Մոսկվայի աստվածամերժ Խորհրդային կենտրոնական իշխանությունների կամայական հորդորներին քաղաքամայր Երեւանում եւ ողջ Հայաստանում ավերում են հայոց հինավուրց եկեղեցիների ու դարավոր հուշարձանների մեծ մասը: Արդյունքում ավերվում եւ ոչնչացվում են նաեւ Երեւանի բոլոր մզկիթները բացառությամբ Գյոյ ջամիի (Կապույտ մզկիթ):